**DVIDEŠIMT TREČIO ATNAUJINTO VARŽYMOSI SUTARTIS PAGAL VANDENTIEKIO TINKLŲ VAMZDYNŲ IR ĮRENGIMŲ REKONSTRUKCIJOS DARBŲ****PRELIMINARIĄJĄ SUTARTĮ NR. SUT-P-132**

**LAUKO VANDENS GERTUVIŲ ĮRENGIMO DARBŲ PIRKIMAS**

2019- d. Nr. *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,* Vilnius

**Uždaroji akcinė bendrovė „VILNIAUS VANDENYS“**, (toliau – **„Užsakovas“**), iš vienos pusės, **ir UAB „Statovita“**, (toliau – **„Rangovas“**), iš kitos pusės, toliau abi kartu vadinamos „**Šalimis“**, o kiekviena atskirai „**Šalimi“**, sudarė šią sutartį (toliau – **„Sutarties SD“**) ir susitarė:

|  |  |
| --- | --- |
| **Sutarties objektas** | Rangovas įsipareigoja Užsakovui atlikti **lauko vandens gertuvių įrengimo darbus**, (toliau – Darbai), kurie detalizuoti ir atitinka Techninėje specifikacijoje (priedas Nr. 1) nurodytus reikalavimus.Sutarties galiojimo laikotarpiu Užsakovas turi teisę koreguoti perkamų Darbų apimtį, neviršijant maksimalaus Darbų kiekio ir nurodytos Darbų kainos. Užsakovas neįsipareigoja nupirkti viso maksimalaus Darbų kiekio ar bet kokios jų dalies.Jeigu Rangovas, pradėjęs vykdyti Darbus, nustato, kad Darbų apimtys yra didesnės ar mažesnės nei nustatyta Techninėje specifikacijoje, Rangovas privalo informuoti Užsakovą el. paštu per 3 (tris) darbo dienas nuo sužinojimo momento.  |
| **Sutarties vertė ir mokėjimo tvarka** | Bendra Sutarties vertė: (1) Darbų kaina **61 791,70** be PVM; (2) PVM **12 976,26**; (3) Darbų kaina **74 767,96** EUR su PVM. Darbų kaina yra maksimali suma, už kurią Užsakovas pirks Darbus. |
| Darbų kainos (be PVM) apskaičiavimo būdas: fiksuotas įkainis su peržiūra. |
| Atsiskaitymas: pagal priede Nr. 2 ir Nr.3 nurodytus Darbų ir medžiagų įkainius.Už tinkamai ir laiku atliktus, užbaigtus Darbus Užsakovas atsiskaito su Rangovu pagal jo pateiktas ir Užsakovo priimtas Sąskaitas. Sąskaitos ir Akto, tinkamai pasirašyto Pirkėjo ir Rangovo fiziniais parašais ar pasirašyto elektroniniu parašu, pateikimo Pirkėjui terminas: pasibaigus kalendoriniam mėnesiui iki sekančio kalendorinio mėnesio 10 Dienos.Sąskaitos pateikimo būdas: Tiekėjas teikia sąskaitas kartu su abiejų šalių pasirašytais aktais (ir kitus privalomus dokumentus) per „E. sąskaita“ informacinę sistemą.Sąskaitos apmokėjimo terminas: per 30 k. d. nuo Sąskaitos išrašymo dienos. |
| **Darbų atlikimo terminai, Darbų vieta** | Darbų atlikimo pradžia: **nuo Sutarties pasirašymo dienos**.Darbų (visų) atlikimo terminas: **ne vėliau kaip iki 2019-07-31**.Darbų atlikimo vieta: Techninėje specifikacijoje numatytose vietose. Darbai atliekamai pagal atskirus Užsakovo Užsakymus. Užsakymai teikiami ir tvirtinami (laikomi suderintais) el. paštu. Teikiant Užsakymus Šalys suderins užsakomus Darbus, Darbų apimtį, terminus ir vietą. Atskirų Užsakymų įvykdymo terminai derinami kiekvieno Užsakymo pateikimo metu. Užsakymas Užsakovo vienašališkai gali būti keičiamas (tikslinamas) ir (ar) atšaukiamas per 5 (penkias) darbo dienas nuo Užsakymo pateikimo (išsiuntimo) Rangovui dienos. Šiuo atveju Šalys susitaria, kad Rangovas nepatiria jokių papildomų išlaidų ir Užsakovas tokių išlaidų ar kitų sumų Rangovui nekompensuoja ir neturi pareigos atlyginti ir (ar) sumokėti. Rangovas neturi teisės vienašališkai keisti (tikslinti) ir (ar) atšaukti Užsakymo ar atsisakyti jį vykdyti. Užsakymas taip pat gali būti keičiamas (tikslinamas) abipusiu rašytiniu Šalių susitarimu.  |
| **Darbų perdavimas–priėmimas**  | Darbai bus laikomi atliktais ir perduotais, kai Šalys pasirašo Aktą (Sutarties BD 9 skyriuje). Rangovo, suderintas su Užsakovu, pasirašytas Aktas Užsakovui pateikiamas kartu su Sąskaita Sutarties BD 9 skyriuje nurodyta tvarka per „E-sąskaita“ informacinę sistemą. Akto išrašymo data turi sutapti su Sąskaitos išrašymo ir data. |
| **Asmenys (atstovai)** | Sutarties vykdymu susijusių klausimų sprendimui Šalys paskiria žemiau nurodytus atsakingus asmenis: |
| **Užsakovo atstovas:**  | **Rangovo atstovas:**  |
| Rangovas apdraustas civilinės atsakomybės draudimu ne mažesne nei 43.443,00 EUR suma. |
| Garantija: Darbams (įskaitant jų rezultatus), statiniui, paslėptiems statinio elementams, statinyje esant tyčia paslėptų defektų, Įrenginiams, Medžiagoms suteikiama kokybės garantija, garantinis terminas suteikiamas vadovaujantis galiojančiu Lietuvos Respublikos statybos įstatymu, kitais galiojančiais teisės aktais. |
| Trūkumų šalinimo terminas: 7 (septynios) darbo dienos nuo Užsakovo rašytinio reikalavimo dėl trūkumų šalinimo gavimo dienos. |
| **Atsakomybė** | Už kiekvieną žemiau nurodytą aplinkybę, kuri įvyko dėl Rangovo įsipareigojimų nevykdymo ar netinkamo vykdymo, Rangovas Užsakovui moka:* 20,00 EUR (dvidešimt eurų ir 00 ct) dydžio delspinigius už kiekvieną uždelstą dieną, kai Rangovas vėluoja atlikti Darbus pagal su Užsakovu Užsakyme suderintą terminą.
* Nustačius atliktų Darbų trūkumus Užsakovas savo pasirinkimu turi teisę priimti atliktus Darbus arba atsisakyti priimti Darbus ir laukti, kol per nustatytą 7 darbo dienų terminą trūkumai bus pašalinti. Abiem atvejais Užsakovas turi teisę sustabdyti apmokėjimą iki trūkumai bus pašalinti. Per nustatytą terminą nepašalinus trūkumų, Rangovui laiku neatvykus pašalinti defektų ir (ar) jų nepašalinus per numatytus terminus, Rangovas Užsakovui moka 20,00 EUR (dvidešimt eurų ir 00 ct) dydžio delspinigius už kiekvieną uždelstą dieną.
* Užsakovas, nustatęs Darbų trūkumus garantinio termino metu, gali pareikalauti Rangovo šiuos trūkumus ištaisyti. Rangovas per Užsakovo nurodytą terminą, nepašalinęs nustatytų trūkumų, kurie atsirado per garantinį terminą, Užsakovui pareikalavus, moka Užsakovui 20,00 EUR (dvidešimt eurų ir 00 ct) delspinigius už kiekvieną uždelstą dieną. Rangovas taip pat įsipareigoja atlyginti visus Užsakovo patirtus nuostolius dėl tokių Darbų trūkumų.
* Rangovui nustatytu terminu nepašalinus trūkumų, Užsakovas turi teisę Rangovo sąskaita pasitelkti trečiuosius asmenis trūkumams pašalinti. Užsakovas šiais atvejais taip pat gali pasinaudoti ir kitomis teisėmis, nustatytomis Lietuvos Respublikos civilinio kodekso 6.665 straipsnyje.
 |
| **Priedai** | Kiekvienas Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių:1. Techninė specifikacija;
2. Tiekėjo pasiūlymas;
3. Darbų sąmata.
 |
| **Šalių rekvizitai ir parašai** | **Užsakovas:****Uždaroji akcinė bendrovė „VILNIAUS VANDENYS“** | **Rangovas:****UAB „Statovita“** |